PLAT:ลุ้นเติบโตสดใสระยะยาวโบรกฯแนะนำซื้อราคาเป้า 6.7 บ.
PLAT มีโครงสร้างรายได้ที่กระจายความเสี่ยงโดยมีรายได้ประจำจากธุรกิจพื้นที่ให้เช่าและมีศักยภาพในการเติบโตจากธุรกิจโรงแรมโดย Synergy จากสองธุรกิจจะช่วยสนับสนุนการเติบโตของบริษัทในระยะยาว โบรกฯแนะนำซื้อราคาเป้า 6.7 บ.
28 มิ.ย. 2559

บล.ซีไอเอ็มบี (ประเทศไทย)  ระบุในบทวิเคราะห์วันนี้ (28 มิ.ย.) ว่า บริษัท เดอะ แพลทินัม กรุ๊ป จำกัด (มหาชน) หรือ PLAT มีโครงสร้างรายได้ที่กระจายความเสี่ยงโดยมีรายได้ประจำจากธุรกิจพื้นที่ให้เช่าและมีศักยภาพในการเติบโตจากธุรกิจโรงแรม
โดย Synergy จากสองธุรกิจจะช่วยสนับสนุนการเติบโตของบริษัทในระยะยาว โดยรายได้จะเริ่มมีแนวโน้มสดใสตั้งแต่ปี 2018 จากการขยายกิจการเชิงรุกทั้งส่วนพื้นที่ให้เช่าและธุรกิจโรงแรมด้วยงบลงทุนกว่า 1 หมื่นล้านบาทภายในห้าปีข้างหน้า
คาดรายได้และกำไรสุทธิจะเติบโตเฉลี่ย 11.0% และ 10.2%  CAGR ในปี 2016-18 เริ่มต้นวิเคราะห์หุ้น PLAT ด้วยคำแนะนำ “ซื้อ” ที่ราคาเป้าหมาย 6.70 บาทตามวิธี DCF เนื่องจากเราคาดว่าบริษัทจะมีรายได้เติบโตแข็งแกร่ง แม้เศรษฐกิจจะชะลอตัว